cyanic-selkie/wikianc huggingface dataset:
Արիստամբուլոս I
Արիստամբուլոս 1-ին (יהודה, Ἀριστόβουλος)՝ իշխել է Հուդայի թագավորությունում մ.թ.ա. 104-103 թթ.: Իր հոր՝ Ջոն Հիրկանոսի մահից հետո Արիստամբուլոս 1-ինը դարձավ նրա գահի և քահանայապետության հետևորդը։ Արիստամբուլոս 1-ինը դարձավ հրեական առաջին թագավորը բաբելոնյան աքսորից հետո, ստացել է թագավորական տիտղոս և իշխել որպես թագավոր և քահանայապետ։ Այդ իսկ պատճառով նա բանտարկեց իր մորը, քանի որ վերջինս խանգարում էր նրան իշխանության գալ։ Նա նաև բանտարկեց իր երեք կրտսեր եղբայրներին։ Նրանցից հայտնի է միայն Ալեքսանդր Յաննայը, ով կառավարել է մ.թ.ա. 103 թ., իսկ մինչ այդ սպանեց եղբայրներից մեկին, իսկ մյուսը հեռացավ աշխարհիկ կյանքից։ Չորրորդ եղբայրը՝ Անտիգոնը, մտերիմ է եղել Արիստամբուլոսի հետ։ Արիստամբուլոսի հիվանդության ժամանակ, Անտիգոնուսը փոխարինել է նրան թե կռիվների ժամանակ, թե որպես քահանա և դրանով իսկ ձեռք է բերել նշանակալի հաջողության։ Այդ հաջողությունը ճակատագրական է դարձել Անտիգոնուսի համար։ Արիստամբուլոսը հրամայել է սպանել նրան, ինչի համար հետո շատ է զղջացել։ Սակայն որոշ ժամանակ անց, ինչպես գրում է Հովսեփոս Փլավիոսը, նա նույնպես մահացավ՝ եղբոր կարոտից։ Արիստաբուլոսի քաղաքականության մասին նույնպես տեղեկացնում է Հովսեփոս Փլավիոսը. թագավորական գահը ստանալուց բացի, նա նաև ստացել է Philhellen՝ հույների բարեկամ տիտղոսը։ Նա շարունակեց իր հոր քաղաքականությունը՝ Գալիլեայի գրաված հողերում հուդայականություն տարածելով, ինչպես դա իրականացնում էր Ջոն Հիրկանոսը գրավված Հուդայի թագավորությունում։
ՄԱԿ-ի անդամ երկրներ
ՄԱԿ-ի կազմում կա 193 երկիր։ Բոլոր երկրները ունեն հավասար ներկայացուցչություն ՄԱԿ-ի գլխավոր ժողովում, ՄԱԿ-ն աշխարհում ամենամեծ միջկառավարական կազմակերպությունն է։
Նոր անդամների ընդունելության չափանիշները սահմանված են ՄԱԿ-ի Գլուխ II, 4-րդ հոդվածի կանոնադրության։
1.Անդամակցությունը բաց է բոլոր խաղաղասեր պետությունների համար, որոնք կստանձնեն բովանդակող պարտավորությունները սույն կանոնադրության  կարող են և պատրաստ են կատարել այդ պարտականությունները։
2.Ընդունելությունը ցանկացած նման պետության, կլինի գլխավոր ասամբլեայի առաջարկությամբ և անվտանգության խորհրդի նիստով։
Ընդունելության համար պահանջվում է հավաքել դրական ձայներ առնվազն ինը  խորհրդի տասնհինգ
անդամից և հինգ մշտական անդամներից։ Անվտանգության խորհրդի առաջարկությունը պետք է, հաստատված լինի գլխավոր ասամբլեայի կողմից երկու երրորդով ձայների մեծամասնությամբ։
Սկզբունքորեն, միայն ինքնիշխան պետությունները կարող են դառնալ ՄԱԿ-ի անդամ, և ներկայումս ՄԱԿ-ի բոլոր անդամներն ինքնիշխան պետություններ են:Թեև հինգ անդամներ երբ միացել են ՄԱԿ-ին ինքնիշխան չէին սակայն հետագայում բոլորը դարձել են լիովին անկախ երկրներ։
Ի լրումն անդամ պետությունների, ՄԱԿ-ը ևս հրավիրում է ոչ-անդամ պետությունների (Պաղեստին և Սուրբ Աթոռ ) դիտորդներ և նրանք մասնակցում են ընդհանուր ժողովներին և կարող են խոսել բայց ոչ քվեարկել։
= Մշտական անդամներ = ՄԱԿ-ը պաշտոնապես ստեղծվել է 1945 թ. հոկտեմբեր 24-ին և այդ օրվանից ունի հինգ մշտական անդամներ (Չինաստան, Միացյալ Թագավորություն, Ամերիկայի Միացյալ Նահանգներ, Ֆրանսիա և Խորհրդային Միություն)։ 51 անդմաներից 50-ը ստորագրե է խարտիայում Սան Ֆրանցիսկոյում 26-ին 1945 թ. հունիսին, իսկ Լեհաստանը, որը չէր ներկայացված գիտաժողովի, ստորագրել է այն հոկտեմբերի 15-ին 1945 թվականին։ [[Պատկեր:UN Member Countries World.svg|alt=|մինի|429x429փքս|Քարտեզ ներկայիս ՄԱԿ-ի անդամ պետությունների կողմից իրենց ընդունման ժամկետների։ Բաց կապույտ - 1945 թվական
Մուգ կապույտ - 1946-1959 թվական
Բաց կանաչ - 1960- 1989 թվական
Մուգ կանաչ - 1990- Մինչև հիմա
Դեղին - անդամ չէ ]] Բուն անդամներն էին Ֆրանսիան, Չինաստանը, Խորհրդային Միությունը, Միացյալ Թագավորությունը, Միացյալ Նահանգները, Արգենտինան, Ավստրալիան, Բելգիան, Բոլիվիան, Բրազիլիան, Բելառուսը, Կանադան, Չիլին, Կոլումբիան, Կոստա Ռիկան, Կուբան, Չեխոսլովակիան, Դանիան, Դոմինիկյան Հանրապետությունը, Էկվադորը, Եգիպտոսը, Էլ Սալվադորը, Եթովպիան, Հունաստանը, Գվատեմալան, Հայիթին, Հոնդուրասը, Հնդկաստանը, Իրանը, Իրաքը, Լիբանանը, Լիբերիան, Լյուքսեմբուրգը, Մեքսիկան, Նիդերլանդները, Նոր Զելանդիան, Նիկարագուան, Նորվեգիան, Պանաման, Պարագվայը, Պերուն, Ֆիլիպինները, Լեհաստանը, Սաուդյան Արաբիան, Հարավային Աֆրիկան, Սիրիան, Թուրքիան, Ուկրաինան, Ուրուգվայը, Վենեսուելան և Հարավսլավիան։
Մի շարք բուն անդամներ ինքնիշխան չէին, երբ նրանք միացան ՄԱԿ-ին, և միայն անկախացան ավելի ուշ։
= ՄԱԿ-Ի անդամ երկրներն են =
Կատեգորիա:ՄԱԿ-ի պատմություն Կատեգորիա:Երկրներ ըստ միջազգային կազմակերպության Կատեգորիա:ՄԱԿ-ի անդամ երկրներ Կատեգորիա:Ցանկեր:ՄԱԿ
The Spirit Indestructible
«The Spirit Indestructible», կանադացի երգչուհի Նելլի Ֆուրտադոյի հինգերորդ ալբոմը՝ թողարկված 2012 թվականի սեպտեմբերի 14-ին Interscope Records լեյբլում։
Քննադատների արձագանքը
Ալբոմը ստացել է ոչ միանման, բայց հիմանկանում դրական գնահատակններ երաժշտական քննադատների կողմից, ստանալով 100-ից 57 միավոր Metacritic կայքում ։
Արտաքին հղումներ
Կատեգորիա:Նելլի Ֆուրտադոյի ալբոմներ Կատեգորիա:2012 ալբոմներ
Սուրբ Նիկողայոսի վանք
Սուրբ Նիկողայոսի վանք տեղանունը կարող է ունենալ հետևյալ կիրառումները՝
Ֆրանս-ռուսական դաշինք
Ֆրանս-ռուսական դաշինքը (նաև հայտնի է երկյակ դաշինք) ռազմական դաշինք էր Ֆրանսիայի երրորդ հանրապետության և Ռուսական կայսրության միջև, որը գործել է 1894 թվականից մինչև 1917 թվականը ։ Դաշինքը ստեղծվել էր ի հակադրություն եռյակ դաշինքի Եվրոպայում։ Ֆրանսիան մնաց Ռուսաստանի տնտեսական, ֆինանսական և ռազմական դաշնակիցը մինչև 1917 թվականը։
Պատմություն
1882 թվականին ստեղծվեց Եռյակ դաշինքը Գերմանիայի, Ավստրո-Հունգարիայի և Իտալիայի միջև, և Ռուսաստանին թողեցին միայնակ, մինչդեռ Ֆրանսիան 1871 թվականի Ֆրանս-պրուսական պատերազմից հետո դիվանագիտորեն մեկուսացված էր Օտտո ֆոն Բիսմարկի քաղաքականության շնորհիվ։ Չնայած Ֆրանսիայի և Ռուսաստանի քաղաքական, մշակութային և տնտեսական տարբերության երկու երկրների հարաբերությունը գնալով լավանում էին։
1888 թվականից սկսած Ֆրանսիան Ռուսաստանին տրամադրեց ցածր տոկոսադրույքներով վարկեր, ինչը օգնեց ռուսներին փակել բյուջեի դեֆիցիտը և կառուցել երկաթգծեր Գերմանական ճակատի երկայնքով։ 1891 թվականին Ֆրանսիական նավատորմի ղեկավարները այցելեցն ռուսական նավահանգիստը Կրոնշտադտում և ջերմորեն ողջունվեցին Ցար Ալեքսանդր III-ի կողմից։ Այցելության ընթացքում առաջին անգամ պաշտոնապես հնչեց Մարսելյեզը ռուսական տարածքում, մինչ այդ Մարսելյեզի նվագելը համարվում էր հանցագործություն։
Ծանոթագրություններ
Կատեգորիա:Ֆրանսիայի արտաքին քաղաքականություն Կատեգորիա:Ռուսաստանի արտաքին քաղաքականություն Կատեգորիա:19-րդ դարի ռազմական դաշինքներ Կատեգորիա:Ռազմաքաղաքական դաշինքներ Կատեգորիա:20-րդ դարի ռազմական դաշինքներ Կատեգորիա:Ռուսական կայսրության պայմանագրեր
Չերնիգովսկի (այլ կիրառումներ)
Չերնիգովսկի, կարող է վերաբերել՝
Դահիյա դոկտրին
Դահիյա դոկտրին (דוקטרינת הדאחייה, Dahiya doctrine), Իսրայելի պաշտպանության բանակի գլխավոր շտաբի (ԻՊԲ ԳՇ) պետ Գադի Այզենկոտի կողմից մշակված ռազմական դոկտրին, որն ընդգրկում է հակառակորդի քաղաքական ենթակառուցվածքների ոչնչացումը՝ հակառակորդի կոմբատանտներին այդ ենթակառուցվածքներից օգտվելու հնարավորությունից զրկելու համար, որի հասնելու համար ընդունելի է «անհամաչափ ուժի» կիրառումը  ։
Դահիյայի դոկտրին անվանակոչվել է Իսրայելի պաշտպանության բանակի կողմից ուժգին հարվածի ենթարկված Բեյրութի թաղամասի անունով, որտեղ 2006 թվականին Երկրորդ լիբանանյան պատերազմի ժամանակ տեղակայված էր Հեզբոլլահի կենտրոնական գրասենյակը ։
Ծանոթագրություններ
Կատեգորիա:Իսրայելի պաշտպանության բանակ Կատեգորիա:Թիրախավորում (պատերազմ) Կատեգորիա:2008 հայտնություններ Կատեգորիա:Քաղաքացիականները պատերազմում
Ռայեն ամրոց
Ռայեն ամրոց ( Arg-e Rāyen)՝ ամրոց տեղակայված Իրանի Կերման նահանգից 100 կիլոմետր հարավ։ Գտնվում է Հեզար լեռան շրջակայքում։ Ռայենը եղել է կավից պատրաստված քաղաք, նման է Արգային, որը փլուզվել է 2003 թվականին տեղի ունեցած երկրաշարժի ժամանակ։ Ռայենն ունի լքված միջնաբերդ, որտեղ պահպանվում են ճարտարապետական տարրեր։ Այն չափազանց լավ է պահպանվել, չնայած նրան, որ շրջակայքում գտնվող բոլոր նմանատիպ կառույցները փլուզվել են։
Բրիյկուր
Բրիյկուր (Brillecourt), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 88 մարդ, բնակչության խտությունը` 15.36 մարդ/կմ²։ Բնակավայրը զբաղեցնում է 5.73 կմ² տարածք։
Աշխարհագրություն
Գտնվում է Փարիզ քաղաքից 155 կմ արևելք, Շալոն ան Շամպայն քաղաքից` 55 կմ հարավ, Տրուա քաղաքից` 29 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 56 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 10։ Ակտիվության ցուցանիշը կազմում է 82,1 %։ 46 աշխատունակ մարդկանցից աշխատել է 43 անձ (25 տղամարդ և 18 կին)։ Գործազուրկ են եղել 3 անձ (2 տղամարդ և 1 կին)։ 10 անաշխատունակներից 3-ը եղել են աշակերտներ կամ ուսանողներ, 2-ը` թոշակառուներ, իսկ 5-ը չեն աշխատել տարբեր պատճառներով ։
Չերնիկ (այլ կիրառումներ)
Չերնիկ, կարող է վերաբերել՝
Բրիյկուր
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Թոմ Հոլանդ
Թոմաս Ստենլի (Թոմ) Հոլանդ (Tomas Stanley «Tom» Holland, ), բրիտանացի դերասան և պարող։ Մեծ ճանաչում է ստացել Marvel Կինոմատոգրաֆիական տիեզերքում Սարդ-մարդու դերը կատարելու շնորհիվ։ Լոնդոնյան Վեստ-Էնդի թատրոնում «Բիլի Էլիոթ» մյուզիքլում խաղացել է գլխավոր դերը, ինչպես նաև 2012 թվականին նկարահանվել է «Անհնարինը» ֆիլմում։
Վաղ կյանք և կրթություն
Հոլանդը ծնվել է Լոնդոնի Կինգստոն-ափոն-Թեմս շրջանում ։ Նրա մայրը՝ Նիկոլ Էլիզաբեթ Ֆրոստը, մասնագիտությամբ լուսանկարիչ է, իսկ հայրը՝ Դոմինիկ Հոլանդը, կատակերգու է, գրող և հեռուստահաղորդավար ։ Նա ունի երեք կրտսեր եղբայրներ՝ Պատրիկը և Սեմ ու Հարրի երկվորյակ եղբայրները  ։ Դերասանի հորական պապը և տատը ծնվել են Մեն կղզում և Իռլանդիայում համապատասխանաբար ։
Թատրոն
Պարողի կարիերան Հոլանդն սկսել է Ուիմբլդոնում՝ Nifty Feet պարի դպրոցում հիփ-հոփ ժանրի կատարմամբ։ 2006 թվականին նա պարի դպրոցի կոլեկտիվի հետ մասնակցել է Ռիչմոնդի փառատոնին, որտեղ նրան նկատել է պարուսույց Լին Փեյջը (ով Փիթեր Դարլինգի կոլեգան է, «Բիլի Էլիոթ» ֆիլմի և համանուն մյուզիքլի պարուսույցը) ։
Ութ լսումներից և երկու տարվա կրթությունից հետո Հոլանդին վերցրին «Բիլի Էլիոթ» մյուզիքլում Բիլի լավագույն ընկերոջ՝ Մայքլի դերի համար։ 2008 թվականի հունիսի 28-ին նա նշեց իր դեբյուտը բեմում ։ Բիլլի դերում առաջին անգամ խաղացել է 2008 թվականի սեպտեմբերի 8-ին և թատրոնի քննադատների կողմից ստացել է դրական արձագանքներ ։
2008 թվականի սեպտեմբերին Հոլանդը (Թաններ Պֆլյուգերի հետ) հայտնվում է Channel 5 ալիքի նորությունների ծրագրում և տվել իր առաջին հեռուստատեսային հարցազրույցը։ Հաջորդ տարի նա դարձել է ITV1 հեռուստաալիքի «Հարմարավետության գործոն» շոուի հյուրը ։ Հունվարի 31-ին մեկնարկային թողարկման ժամանակ Հոլանդը Թաններ Պֆլյուգերիի և Լեյթոն Ուիլյամի հետ միասին «Բիլլի Էլիոթ» ֆիլմում կատարել են Angry Dance (Զայրացած պար) էպիզոդիկ տարբերակը, որից հետո հարցազրույց տվել է Մայլին Կլասս հաղորդավարին։ Հոլանդը հորինել և բեմադրել է հինգ բրիտանացի դպրոցականների պարը՝ նրանց նախապատրաստելով «Հարմարավետության գործոն» շոուի՝ 2009 թվականի մարտի 28-ին կայացած եզրափակիչ ելույթին ։
2010 թվականի մարտի 8-ին «Բիլի Էլիոթ» մյուզիքլի հինգերորդ տարեդարձին չորս դերասաններ, ովքեր կատարել են Բիլի դերը (որոնց թվում էր նաև Հոլանդը), հրավիրվել են Դաունինգ սթրիթ, 10՝ հանդիպելու Բրիտանիայի փոխնախագահ Գորդոն Բրաունի հետ ։ Հոլանդը եղել է «Բիլի Էլիոթ» մյուզիքլի գլխավոր դերի կատարողը՝ ժամանակ առ ժամանակ փոխարինելով այլ կատարողների, մինչև 2010 թվականի մայիսի 29-ը, երբ նա վերջին անգամ այդ դերով հանդես եկավ Վիկտորիա-պալաս թատրոնում ։
Կինո
2011 թվականին Հոլանդը հնչյունավորել է ճապոնական Ghibli ստուդիայի կողմից թողարկված «Արիետին լիլիպուտների երկրից» անիմացիոն ֆիլմի բրիտանական տարբերակի գլխավոր հերոսին ։
Կինոյում Հոլանդի դեբյուտային դերը եղել է ռեժիսոր Խուան Անտոնիո Բայոնի նկարահանած «Անհնարինը» գեղարվեստական ֆիլմում, որում նա նկարահանվել է Նաոմի Ուոթսի և Յուեն Մակգրեգորի հետ միասին։ Ֆիլմի պրեմիերան կայացել է 2012 թվականի սեպտեմբերի 9-ին՝ Տորոնտոյի Միջազգային կինոփառատոնի ժամանակ, որից հետո կինոնկարը կինոքննադատների կողմից ստացել է դրական արձագանքներ և ունեցել է կոմերցիոն հաջողություն։ Ֆիլմը հավաքել է 180,3 մլն $ ամբողջ աշխարհով, իսկ Հոլանդի խաղը ներկայացվել է մի շարք մրցանակների, օրինակ, նա առաջադրվել է ԱՄՆ-ի կինոքննադատների ազգային միության մրցանակի «Տարվա հայտնություն» անվանակարգերում և «Լոնդոնյան կինոքննադատների խմբակի մրցանակի» «Տարվա երիտասարդ բրիտանացի դերասան» անվանակարգում ։
Հոլանդը Սիրշա Ռոնանի հետ նկարահանվել է «Ինչպես եմ ես հիմա ապրում» դրամատիկական ֆիլմում, որը թողարկվել է Մեծ Բրիտանիայում 2013 թվականի հոկտեմբերի 4-ին։ Բացի դրանից, նա ռեժիսոր Ռոն Հովարդի նկարահանած «Ծովի սրտում» (2015) ֆիլմում կատարել է Թոմ Նիկերսոնի դերը ։ 2015 թվականին դերասանը BBC Two հեռուստաալիքի «Գայլային դահլիճ» մինի-սերիալում կատարել է Գրեգորի Կրոմվելի դերը։
2015 թվականի հունիսի 23-ին հայտարարվեց, որ Հոլանդն ընտրվել է Marvel Կինոմատոգրաֆիական տիեզերքի Սարդ-մարդը / Փիթեր Պարկերի դերի կատարման համար։ Նա այդ դերում իր դեբյուտը նշել է «Կապիտան Ամերիկա։ Քաղաքացիական պատերազմ» (2016) ֆիլմում ։ Ֆիլմը քննադատների կողմից ստացել է դրական արձագանքներ և ունեցել է առևտրային հաջողություններ՝ հավաքելով 1,1 միլիարդ $ եկամուտ համաշխարհային վարձույթում, ինչը նրան դարձրել է 2016 թվականի ամենաշատ եկամուտ բերած ֆիլմը  ։ Կինոնկարում Հոլանդի խաղի վերաբերյալ կինոքննադատների կարծիքները տարբեր են եղել․ մի մասը կարծում էր, որ նրա մասնակցությամբ տեսարանները «ավելի անօգուտ ու ծիծաղելի են», մյուս մասն էլ Սարդ-մարդու դերակատարին անվանել են «հմայիչ, հետաքրքրաշարժ՝ ի տարբերություն Էբդրյու Գարֆիլդի՝ միամիտ ֆանբոյ Սարդ-մարդու և լարված աութսայդեր՝ Թոբի Մագուայրի [կատարմամբ]» ։
2017 թվականին Հոլանդը Չարլի Հաննեմի հետ նկարահանվել է ռեժիսոր Ջեյմս Գրեյի «Z կորած քաղաքը» դրամատիկական ֆիլմում։ Ֆիլմը էկրան է բարձրացել 2017 թվականի ապրիլին և քննադատների կողմից ստացել է դրական կարծիքներ ։
Ներկայիս աշխատանք
Հոլանդը խաղացել է գլխավոր դերը «Սարդ-մարդ։ Տունդարձ» ֆիլմում, որ էկրան կբարձրանա 2017 թվականի հուլիսի 7-ին ։ Նա նաև պատրաստվում է 2018 թվականի մայիսի 4-ին թողարկվելիք «Վրիժառուներ։ Անվերջության պատերազմ» ֆիլմի նկարահանումներին, և «Տունդարձ» ֆիլմի շարունակության համար, որի թողարկումը նշանակված է 2010 թվականի հուլիսի 5-ին ։ Հոլանդը պայմանագիր է կնքել Marvel Studios-ի հետ վեց կինոնկարների համար ։
Դերասանը հրավիրվել է նաև ռեժիսոր Ալֆոնսո Գոմես Ռեհոնի «Հոսանքների պատերազմ» ֆիլմում Սեմյուել Ինսուլի դերը կատարելու համար, որը կթողարկվի 2017 թվականի դեկտեմբերի 22-ին ։ 2017 թվականի մայիսին հայտարարվել է, որ Հոլանդը Naughty Dog Uncharted խաղի մոտիվներով նկարահանվելիք ֆիլմում կմարմնավորի Նեյթան Դրեյկին  ։
Անձնական կյանք
Ներկայում Հոլանդն ապրում է Լոնդոնում ։ Նա ունի Թեսս անունով շուն ։ Նա «Արսենալ» ֆուտբոլային ակումբի երկրպագու է, ինչպես նաև զբաղվում է մարմնամարզությամբ ։
Ծանոթագրություններ
Կատեգորիա:Բրիտանացի դերասաններ Կատեգորիա:Թատրոնի դերասաններ Կատեգորիա:BAFTA մրցանակի դափնեկիրներ
Նոկտյուրն Op. 20 (Դո-դիեզ մինոր) (Շոպեն)
Պատմություն
Շոպենն այս ստեղծագործությունը նվիրել է ավագ քրոջը՝ Լյուդվիկա Շոպինին, որտեղ ասվում է. «Քրոջս՝ Լյուդվիիկային, որպես վարժություն նախքան իմ երկրորդ կոնցերտի ուսումնասիրությունը սկսելը» ։ Առաջին անգամ հրատարակվել է կոմպոզիտորի մահից 21 տարի անց։ Ստեղծագործությունը համարվում է Lento con gran espressione :
Այս ստեղծագործությունը նվագել է Հոլոքոստը վերապրած Նատալիա Կարպը նացիստական համակենտրոնացման ճամբարի սպա Ամոն Գյոթի համար, ինչի արդյունքում Գյոթն այնքան տպավորված է եղել այս կատարմամբ, որ խնայել է Կարպի կյանքը ։
Այս ստեղծագործությունը նվագել է նաև Հոլոքոստը վերապրած, հայտնի լեհ դաշնակահար Վադադիսլավ Սպիլմանը, լեհական ռադիոյի վերջին ուղիղ հեռարձակման ժամանակ՝ 1939 թվականի սեպտեմբերի 23-ին, երբ Վարշավան պաշարվել է նացիստական բանակի կողմից ։ Տարիներ անց Սպիլմանը այս ստեղծագորությունը նվագել է նացիստական բանակի սպա Վիլմ Հոզենֆելդի համար՝ նրանց առաջին հանդիպման ժամանակ։ Հոզենֆելդը հետագայում օգնել է Սպիլմանին թաքնվել պատերազմի վերջին ամիսներին։ Սպիլմանի ինքնակենսագրության հիման վրա 2002 թվականին Ռոման Պոլանսկին  նկարահանել է «Դաշնակահարը» ֆիլմը ։ Սակայն կինոնկարում Սպիլմանը նվագում է Շոպենի «№ 1, սոլ մինոր(G minor), Op. 23» բալլադի կրճատ տարբերակը (Ballade No. 1 in G minor, Op. 23):
Արտաքին հղումներ
Nocturne in C-sharp minor, B.49 (Chopin, Frédéric)
|Frédéric Chopin Nocturne for piano in C sharp minor (doubtful), KK Anh.Ia/6
Չերնիկով (այլ կիրառումներ)
Չերնիկով, կարող է վերաբերել՝
Չերնովսկի (այլ կիրառումներ)
Չերնովսկի, կարող է վերաբերել՝
Թուխայր
Թուխայր, հայկական արական անուն։ Առաջացել է հայերեն թուխ և այր՝ «տղամարդ» բառերից, ինչպես՝ Նորայր, Ժիրայր, Տիրայր, Զարմայր։ Այս անունից է առաջացել Թուխայրյանց ազգանունը, որ հիշատակված է անթվական մի արձանագրության մեջ  ։
Ծանոթագրություններ
Կատեգորիա:Հայկական արական անձնանուններ
Չերոկի շրջան (այլ կիրառումներ)
Չերոկի շրջան, կարող է վերաբերել՝
Չերվոնենսկի գյուղական խորհուրդ (այլ կիրառումներ)
Չերվոնենսկի գյուղական խորհուրդ, կարող է վերաբերել՝
Էդվին Պորտեր
Էդվին Ստենտոն Պորտեր (Edwin Stanton Porter, ), ամերիկյան կինոռեժիսոր, օպերատոր, սցենարիստ, պրոդյուսեր։
Կենսագրություն
Պորտերը ծնվել է 1870 թվականին։ Իր գործունեությունը կինոյում սկսել է առանց ամեն տեսակ պրոֆեսիոնալ նախապատրաստումների։ Ծառայել է բանակում, 1896 թվականին նա տեղավորվել է Վեստ Օրանժում՝ Էդիսոնի արհեստանոցներում, և սկսել է կինեսկոպի համար ֆիլմեր նկարահանել։ 1900 թվականին նա արդեն դարձել է լաբարատորիայի ղեկավար։ 1901— 1902 թթ․՝ խրոնիկական օպերատոր։ Էդիսոնի մոտ Պորտերը աշխատել է մինչև 1911 թվականը։
1911 թվականին Պորտերը հիմնել է սեփական «Ռեկս» ստուդիան։
1915 թվականին Պորտրետը հանել է իր վերջին «Հավերժ քաղաք» ֆիլմը։ 1915 թվականից հետո Պորտրետը դադարեցրել է իր աշխատանքը ֆիլմում։
Սկզբնաղբյուր
Կատեգորիա:Համր կինոյի դերասաններ Կատեգորիա:Սցենարիստներ այբբենական կարգով Կատեգորիա:Կինոռեժիսորներ այբբենական կարգով Կատեգորիա:Ամերիկացի կինոռեժիսորներ Կատեգորիա:Ամերիկացի օպերատորներ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ
Չերվոնոսլոբոդսկի գյուղական խորհուրդ (այլ կիրառումներ)
Չերվոնոսլոբոդսկի գյուղական խորհուրդ, կարող է վերաբերել՝
Չերքեզքյոյ (այլ կիրառումներ)
Չերքեզքյոյ, կարող է վերաբերել՝
Գորիի բերդ
Գորիի բերդ (გორის ციხე), միջնադարյան բերդ Վրաստանում՝ Գորի քաղաքի վերևում գտնվող ժայռոտ սարի վրա։
Բերդի մասին առաջին հիշատակումները ի հայտ են եկել XIII դարի արձանագրություններում, սակայն երկրաբանական վկայությունները ցույց են տալիս, որ տարածքը օգտագործվել էր վերջին դարերի ընթացքում։ XVI դարում օսմանները գրավեցին այն, որպեսզի հասնեին Թբիլիսիին, այնուհետև բերդը շարունակաբար անցնում էր թուրքերի, վրացիների և պարսիկների ձեռքերով։ Բերդը եկել է ներկայիս տեսքին վրաց թագավոր Ռոստոմ Քարթլիի (1630-ական թվականներ) և Հերակլես 2-րդի (1774) իշխանության տարիներին։ 1801 թվականի ռուս-վրացական հակամարտությունից հետո բերդն անցավ ռուսական տիրապետության տակ, սակայն բերդի նշանակությունը աստիճանաբար նվազեց, և ամրոցները սկսեցին ոչնչացվել։
Գորիի բերդը զգալիորեն քանդվել է 1920 թվականի երկրաշարժի արդյունքում։
Պատկերասրահ
Կատեգորիա:Վրացական բերդեր Կատեգորիա:Գորի Կատեգորիա:Շիդա Քարթլիի մարզի շենքեր և կառույցներ Կատեգորիա:Բերդեր այբբենական կարգով
Չերևկովո (այլ կիրառումներ)
Չերևկովո, կարող է վերաբերել՝
Վոլֆրամ Զիվերս
Վոլֆրամ Զիվերս (Wolfram Sievers, ), Երրորդ Ռայխի ռասսայական քաղաքականության ղեկավարներից մեկը, 1935 թվականից զբաղեցրել է Ահնեներբեի գլխավոր քարտուղարի պաշտոնը։ 1945 թվականի հունվարի 30-ին ՍՍ-ի օբերֆյուրերի կոչում։ Զբաղեցրել է նաև Ռեյխի գիտահետազոտական խորհրդի տնօրենների խորհրդի նախագահի տեղակալի պաշտոնը։
Կենսագրություն
Ծնվել է եկեղեցական երաժշտի ընտանիքում։ Տարրական կրթությունը ստացել է ծննդավայրում, սակայն չի ավարտել։ Որոշ տվյալների համաձայն, հեռացվել է դպրոցից՝ Պաշտպանության և հարձակման գերմանական ազգային միությանը անդամ լինելու համար։ Շտուտգարտ տեխնոլոգիական համալսարանում սովորել է պատմություն, կրոնի պատմություն և փիլիսոփայություն։ 1928 թվականից հարում է Նացիոնալ-սոցիալիստական ​​գերմանական բանվորական կուսակցությանը, իսկ 1929 թվականին պաշտոնապես անդամակցել նրան (կուսակցական տոմս № 144983): 1934 թվականի նոյեմբերի 22-ին ամուսնացել է։ Ունեցել է որդի և երկու դուստր։ 1935 թվականին, Ահնեներբե համայնքի ձևավորումից հետո, դարձել է համայնքի գլխավոր քարտուղարը և անդամակցել ՍՍ-ին (անձնական համար № 275325): Զբաղեցնելով այդ պաշտոնը՝ սերտ հարաբերություններ է ունեցել դոկտոր Ավգուստ Հիրթի հետ։ Իրականացրել է տեխնիկական և տնտեսական աշխատանքներ՝ համակենտրոնացման ճամբարների տարածքներում հետազոտական լաբորատորիաներ և ինստիտուտներ ստեղծելու նպատակով։ 1941 թվականի հունիսի 16-ին, շարքային զինվորական կոչումով, անցել է ՍՍ-ի պահեստազոր։ 1942 թվականի նոյեմբերի 9-ից ՍՍ-ի ռեյխսֆյուրերի անձնական շտաբում գլխավորել է Անեներբեի շտաբային կենտրոնը։ Երկրորդ համաշխարհային պատերազմից հետո ձերբակալվել է և 1947 թվականի օգոստոսի 20-ին դատապարտվել մահապատժի՝ Նյուրնբերգում կայացած Բժիշկների նկատմամբ նյունբերգյան դատավարության, չնայած իր ընկեր Ֆրիդրիխ Հիլշերի կողմից ներկայացված միջնորդության և հովանավորչության։ Հաջորդ տարվա հունիսի 2-ին Զիվերսը կախաղան է բարձրացվել, այլ ոչ թե գնդակահարվել, ինչպես շատ հաճախ շփոթմամբ նշում են որոշ աղբյուրներում ։
Արտաքին հղումներ
Կատեգորիա:Մահապատժի ենթարկված անձինք Կատեգորիա:Գերմանացի բժիշկներ Կատեգորիա:Նյուրնբերգյան դատավարություն Կատեգորիա:Գերմանացի ռազմական գործիչներ Կատեգորիա:Երկրորդ համաշխարհային պատերազմի գերմանացի զինվորականներ
Սիրիայի տոներ
Սա ցանկ է՝ Սիրիայի Արաբական Հանրապետության պետական ազգային տոների մասին։
Տոներ
Սիրիայում նշվում են հետևյալ տոները և հիշատակի օրերը՝
Տես նաև
Կատեգորիա:Տոների ցանկեր
Սերզուխա
Սերզուխա (Серзуха), գետ Ռուսաստանում, հոսում է Իվանովոյի մարզում,Յուժսկի շրջանում։ Գետաբերանը տեղակայված է Կլյազմա գետի ձախ ափին 128 կմ հեռավորության վրա։ Գետի երկարությունը 15 կմ է, ավազանի տարածքը 83,3 կմ2։ Գետի ակունքը գտնվում է գյուղի մոտակայքում, ճահճոտ անտառներում՝ Յուժա քաղաքից 10 կմ հարավ-արևելք։
Արտաքին հղումներ
Կատեգորիա:Ռուսաստանի գետեր
Հրակայուն ապարներ
Հրակայուն ապարներ, բնական նյութեր, որոնք առանց փոփոխության դիմանում են ուժեղ տաքացմանը՝ չկորցնելով իրենց ամրությունը։ Օգտագործվում են վառարանների կառուցման և բարձր ջերմաստիճանային արտադրություններում օժանդակ իրերի (հալոցներ, մուֆելներ) պատրաստման համար։ Այդ կապակցությամբ հրակայուն ապարներին, բացի հրակայունությունից, ներկայացվում են նաև դիմակայության պահանջներ՝ գազերի, շլակների և մշակվող հալված զանգվածի քիմիական ներգործության նկատմամբ։ Գլխավոր հրակայուն ապարներն են՝ քրոմիտային երկաթաքարը, մագնեզիտը և դոլոմիտը, հրակայուն կավերը, քվարցը և քվարցային ապարները, գրաֆիտը, բոքսիտը, ասբեստը և այլն։
Հրակայուն ապարները օգտագործվում են ինչպես հում (քրոմիտ, կավեր) վիճակում, այնպես էլ հատուկ պատրաստված և մշակված իրերի ձևով (մագնեզիտային աղյուս, շամոտ)։
Հայաստանում հայտնի է Թումանյանի հրակայուն կավերի հանքավայրը։
Թուխիկ
Թուխիկ, հայկական արական ու իգական անձնանուն։ Առաջացել է հայերեն թուխ բառից, ինչպես որ սև բառից առաջացել է Սևուկ անձնանունը։ Սկսել է գործածվել 15-18-րդ դարերից և այժմ էլ գործածական է իբրև իգական անուն ։
Ծանոթագրություններ
Կատեգորիա:Հայկական երկսեռ անձնանուններ
Վևի ամրոց
Պատմություն
Մի ավանդազրույցի համաձայն՝ այդ ժայռի վրա բերդ կամ ամրոց կառուցվել է սկսած դեռևս յոթերորդ դարից՝ Պիպին Հերստալացու ժամանակներից։
Միջնադարի ավելի ուշ ժամանակներում տեղանքն ընկել է Բոֆորտ ընտանիքի տիրապետության տակ, որի ներկայացուցիչների հանձնարարությամբ և հսկողությամբ մոտավորապես 1220-1230 թվականներին մեծածավալ շինարարական աշխատանքներ են իրականացվել, և կառուցվել է ամրոց ։
Համարվում է, որ ներկայիս ամրոցը՝ անկանոն հնգանկյան տեսքով և վեց տարաչափ, կլոր աշտարակներով, կառուցվել է մոտավորապես 1410 թվականին (ի դեպ, ամրոցի անկանոն հնգանկյան ձևը տեղանքի թելադրանքով է ընտրված)։ Հետագայում իրականացվել են վերակառուցումներ, նորացումներ, որոնց արդյունքում փոփոխությունների են ենթարկվել մասնավորապես ներքնաբակի պատերը։ Դրանցից մեկը շարված է երկմակարդակ գալերեայի տեսքով, իսկ մյուսը՝ Լյուդովիկոս Տասնհինգերորդի ոճով, կարմիր աղյուսով։ Ամրոցի հյուսիսային ճակատը պսակված է ոչ մեծ գմբեթով, որի վրա ժամացույց է տեղադրված։
Ներկայումս ամրոցն ունի թանգարանի կարգավիճակ և բաց է հասարակության առջև։
Աղբյուրներ
Կատեգորիա:Բելգիա
I Do Not Hook Up
«I Do Not Hook Up», ամերիկացի երգչուհի Քելլի Քլարկսոնի All I Ever Wanted չորրորդ ստուդիական ալբոմի երկրորդ սինգլը։ Նախապես Քեթի Փերրին երգը գրել էր իր Katy Perry ալբոմի համար։ «I Do Not Hook Up» ռադիոյով թողարկվել է 2009 թվականի ապրիլի 14-ին ։
Քննադատություններ
Ըստ Absolutepunk.net կայքի՝ երգը «պայթեցրել է եթերը» ։ About.com նույնպես երգը բարձր է գնահատել ։ Los Angeles Times պարբերականը գրել է, որ «I Do Not Hook Up»-ը «պարտավոր են լսել բոլոր դեռահաս աղջիկները» ։
Տեսահոլովակ
Տեսահոլովակի ռեժիսորը Բրայն Բարբերն է, որը նկարահանվել է 2009 թվականի մարտի 25-ին ։ Access Hollywood-ին տված հարցազրույցում Քլարքսոնն պատմել է տեսահոլովակի սյուժեն. «Ես սկսում են երևակայել։ Համեստ մի աղջիկ, ով իր երազանքներում միշտ տղաների հետ էր» ։
Տեսահոլովակը սկսվում է հարսանիքի ժամանակ կրակոցներով։ Նա տեսնում է մի բարմեն և սկսում է պատկերացնել, թե ինչպիսի սիրախաղ կաներ նրա հետ։ Հետո նա իր մտքում ընկերների հետ բարում էր, նա սկսում է պարել բարի սեղանի վրա՝ ուշադրություն գրավելու համար ։
Թողարկման ժամանակագրություն
Billboard Hot 100 չարթում երգը հասել է 20-րդ տեղը, 18 շաբաթների ընթացքում այն վաճավել է 690000 տպաքանակով ։
«I Do Not Hook Up» սինգլը չէր կարող կրկնել նույն հաջողությունները, ինչ «My Life Would Suck Without You» սինգլը։ Բրիտանական չարթերում սինգլը 36-րդն էր ։
Ծանոթագրություններ
Կատեգորիա:2008 սինգլներ
Վոլյա (Վոլգայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Արաբա-բյուզանդական սահմանային գոտի
Արաբա-բյուզանդական սահմանային գոտի, Արաբական խալիֆայության և Բյուզանդիայի միջև Միջերկրական ծովից մինչև Պոնտոս ձգվող սահմանային գոտի ( «Սուղուր»), որը 7–10-րդ դարերում ենթակա էր երկու կողմերի անվերջ ասպատակություններին։ Ընդգրկում Էր Կիլիկիան ( Ասորիքի սահմանային գոտի) և Փոքր Հայքի մերձեփրատյան շրջանները ( Վերին Միջագետքի սահմանային գոտի)։ Կիլիկիայում արաբների վարչական կենտրոնը Տարսոնն էր, կարևոր էին նաև Ադանան, Մոփսուեսսփան (Մսիս), Անարզաբան, Հարունիյյան և Մարաշը։ Վերին Միջագետքի (Զա– գիրա) սահմանային գոտում արաբների վարչական կենտրոնն էր Մելիտինեն (Մալաթիա), իսկ կարևոր ռազմական հենակետերը՝ Տերենտե, Սոցոպետրա, Հիսն Սանսար, Բեհեսնա և Հադաս բերդերը, ինչպես նաև Բարձր Հայքի Կամախ բերդը (Բարձր Հայք և Ծոփք նահանգների արևմտյան մասերի հետ միասին)։ Սահմանային այդ գոտու հետ սերտորեն կապված էին Հայաստանի Շիմշատ, իյարբերդ և, հատկապես, Կարին քաղաքները։ Ամբողջ Փոքր Ասիան և մանավանդ նրա արավ-արևելյան կողմերն արաբա-բյուզանդական անվերջ ընդհարումների թատերաբեմ էին։ Կռվող կողմերը փոխադարձաբար քանդում էին հակառակորդի բերդերն ու քաղաքները՝ ամայացնելով Կիլիկիան, Փոքր Հայքը և ընդհանրապես Փոքր Ասիան։ Այս կողմերի ասորի, հայ և հույն բնակչությունը մեծապես տուժեց, նրա թիվը պակասեց, որի համար խալիֆայությունը որոշ հարկային առանձնաշնորհումներ տվեց նրանց։ Մակեդոնական հարստության ժամանակ հույներն սկսեցին նեղել արաբներին։ Վասիլ առաջին կայսրը (867—886 թվականներին) գրավեց պավլիկյանների կենտրոնները և, մասնավորապես, Տևրիկեն։ 928 թվականին Մելիսփնեի ամիրան հպատակություն հայտնեց Բյուզանդիային։ Նիկեփորոս 2-րդ Փոկաս կայսրը գրավեց Կիլիկիան, իսկ Հովհաննես առաջին Չմշկիկը՝ Անտիոքը, Մծբինը և Ամիդը։ 1032 թվականին Բյուզանդիան գրավեց նաև Եդեսիան և, այսպիսով, ամբողջ սահմանային գոտին ներքին նահանգների հետ միասին անցավ հույներին։ Արաբա-բյուզանդական երեքհարյուրամյա ռազմական ընդհարումների հետևանքով Կիլիկիան, Փոքր Հայքը և ընդհանրապես Փոքր Ասիայի զգալի մասն ամայացան՝ նպաստավոր հող ստեղծելով սելջուկյան հրոսակների համար, որոնք հեշտությամբ հաստատվեցին Փոքր Ասիայում։
Կատեգորիա:Բյուզանդիայի պատմություն
Հրակայուն նյութեր
Հրակայուն նյութեր, 1580 °C-ից ոչ ցածր հրահեստություն ունեցող նյութեր (շինվածքներ), որոնք պատրաստվում են հիմնականում միներալային հումքից։ Ըստ քիմիական-միներալային բաղադրության՝ հիմնականում տարբերում են սիլիկահողային, ալյումասիլիկատային և մագնեզիալ հրակայուն նյութեր։ Սիլիկահողային հրակայուն նյութերից են դինասը (տես Դինասային հրահեստ շինվածքներ) և քվարցային ապակին։ Ալյումասիլիկատային հրակայուն նյութերը լինում են երեք տեսակի՝ կիսաթթվային, շամոտային և բարձրկավահողային։ Այս դասին է պատկանում բակոր (պարունակում է 33—36% (ZrO2), մոտ 50% (Cl2O3) հրահեստ նյութը։ Մագնեզիալ հրակայու նյութերը (մագնեզիտային, դոլոմիտային, ֆորսաերիտային) բաղկացած են հիմնականում պերիկլազ միներալից (MgO)։ Հրակայուն նյութերից, բացի քիմիական բաղադրությունից և հրահեստությունից, բնութագրվում են ամրությամբ, դեֆորմացման ջերմաստիճանով (բեռնվածքի դեպքում), ջերմակայունությամբ, խարամակայունությամբ, չափերի փոփոխություններով (տաքացման դեպքում), ջերմահաղորդականությամբ, իսկ չկաղապարված հրակայուն նյութերը՝ նաև դիսպերսության աստիճանով այլ ցուցանիշներով։ Հրակայուն նյութերի և շինվածքների մեծ մասի արտադրության տիպային սխեման հետևյալն է. ելանյութերի նախապատրաստում, թրծում՝ եռակալված կիսաֆաբրիկատ ստանալու նպատակով, վերջինիս մանրացում, կապակցող բաղադրանյութերի ավելացում, խառնում, շինվածքների կաղապարում և թրծում թունելային կամ այլ վառարաններում՝ 1300 — 1750 °C-ի պայմաններում։ Չկաղապարված հրակայուն նյութերի արտադրությունում պրոցեսն ավարտվում է բաղադրանյութերի մանրացումով և խառնումով։ Հրակայուն նյութերը կիրառվում են ջերմաագրեգատների, մետաղների ստացման ու հալման վառարանների կառուցման, կիսաֆաբրիկատների տաքացման, կոքսի ստացման, ցեմենտի թրծման համար և այլն։ Հրակայուն նյութերի մեծ մասը սպառում է սև և գունավոր մետալուրգիան։
Կատեգորիա:Հրակայուն նյութեր
Ատամնավոր փոխանցում
Ատամնավոր փոխանցում, ատամնանիվների միջոցով շարժումը փոխանցող մեխանիզմ։ Ծառայում է պտույտը մեկ լիսեռից մյուսին անկյունային արագությունների տված հարաբերությամբ փոխանցելու, ինչպես նաև պտտակաևը համընթաց շարժման (կամ հակառակը) փոխակերպելու համար, եթե կառչման մեջ մտնող տարրերից մեկը ատամնաձող է։
Հաջորդաբար կառչման մեջ մտնող զույգ ատամնանիվների թվին համապատասխան լինում են մեկ, երկու, երեք և ավելի աստիճանավոր ատամնավոր փոխանցումներ։
Դասակարգում
Ատամնավոր փոխանցումներում ատամնանիվների առանցքները լինում են՝
Ի տարբերություև սովորական ատամնավոր փոխանցումների, որոնցում ատամնանիվների պտտմաև առանցքներն անշարժ են, ավելի բարդ ատամնավոր փոխանցումներում, ինչպես, օրինակ, դիֆերենցիալներում և պլանետար փոխանցումներում, որոշ ատամնանիվներ կատարում են կրկնակի շարժում՝ պտտվում են իրենց և, միաժամանակ, գլխավոր փոխաևցմաև անիվի առանցքի շուրջը։
Ատամնավոր փոխանցումներև ունեն մի շարք առավելություններ՝ կոմպակտ են, փոխանցում են մեծ հզորություններ, ունեև բարձր օգտակար գործողության գործակից երկարակյաց են աշխատաևքում հուսալի և այլն։
Գրականություն
Կատեգորիա:Մեխանիզմներ Կատեգորիա:Չինական հայտնագործություններ
Fin de siècle
Fin de siècle (դարի ավարտ, «Ֆէն դե սեկլ», երբեմն` «ֆինդեսեկլ»), 19-20-րդ դարերում եվրոպական մշակույթում տեղի ունեցող երևույթների արտահայտում։
«Դարավերջի» ժամանակաշրջանը բնորոշվում է փոփոխությունների սպասումով, ապագայի հանդեպ սպասումով ու վախերով, կենցաղի անցողիկությամբ, աշխարհի վերջի` մոտ լինելով, կյանքի գերհագեցվածությամբ, մահվան գրավչությամբ, անհոգությամբ, ազատամտությամբ ու Անկումային արվեստով։ Դարավերջի երևույթների թվին են պատկանում ինդիվիդուալիզմը, հրաժարումը հասարակական կյանքից և համընդհանուր ընդունված բարոյական նորմերից, «անկման» ամենատարբեր երևույթներ։ Դարաշրջանի առանձնահատկությունների ու դրանց պատճառների վերաբերյալ մտորումները տեղ են գտել այնպիսի մտածողների աշխատանքներում, ինչպիսիք են Ֆրիդրիխ Նիցշեն, Մաքս Նորդաուն, Բենեդետտո Կրոչեն, Հանս Դելբրյուկը և այլն։ Համընդհանուր օգտագործմամբ արտահայտությունը հայտնվում էր ցանկացած համադրությամբ. «դարավերջի փողկապ», «դարավերջյան կին», «դարավերջյան հանցագործություն»։ Նույն ժամանակաշրջանի դրական ասպեկտները բնորոշելու համար օգտագործվում էր «Հիասքանչ դարաշրջան» արտահայտությունը։
Արտաքին հղումներ
Կատեգորիա:Մոդեռն Կատեգորիա:Ֆրանսիական արվեստի շարժումներ Կատեգորիա:Ֆրանսիայի արվեստ Կատեգորիա:Ֆրանսերեն բառեր և արտահայտություններ
Այգավանի կոնյակի գործարան
Այգավանի կոնյակի գործարան, գինեգործական ձեռնարկություն Հայաստանի Հանրապետության Արարատի մարզի Այգևան գյուղում։ Ներկայում այն հանդիսանում է Երևանի կոնյակի գործարանի մասնաճյուղ։
Պատմություն
Խորհրդային Միության տարիներին այն հանդիսացել է Խորհրդային Հայաստանի գինեգործական խոշոր ձեռնարկություն։ Ստեղծվել է 1966 թվականին Արարատի գինու գործարանի Այգավանի բաժանմունքի հիման վրա։ Մինչև 1971 թվականըկոչվել է Այգավանի գինու գործարան։
Գործարանը հագեցված էր խաղողի մշակման հոսքային գծերով և ուներ գինեգործության սեզոնում 10 հազար տոնա խաղողի վերամշակման կարողություն։ Խաղողը մթերում էր Արարատի շրջանից՝ հիմնականում մսխալի և կախեթ տեսակների։ Արտադրում էր դառը և թնդեցրած գինենյութեր՝ վարդագույն, սպիտակ, կարմիր պորտվեյն ստանալու համար, որոնք շշալցման նպատակով ուղարկվում էին երկրորդական գինեգործարաններ։ Դառը գինենյութերի մի մասը օգտագործվում էր կոնյակի սպիրտ թորելու համար։ Կոնյակի սպիրտի թորման արտադրամասն ուներ տարեկան 72 հազար դալ (բացարձակ ալկոհոլ) կարողություն։
Չադում ՅՈՒՆԵՍԿՕ-ի Համաշխարհային ժառանգության ցանկ
Չադում ՅՈՒՆԵՍԿՕ-ի Համաշխարհային ժառանգության ցանկում նշվում է երկու անվանում (2013 թվականից), որը կազմում է ամբողջ ցուցակի (1073 անվանում 2017 թվականից) 0,1 %։ Օբյեկտներից մեկը ներառվել է ցուցակում ըստ բնական չափանիշի և մյուսը ըստ խառը չափանիշների։
2017 թվականի դրությամբ Չադի տարածքում գտնվող ևս յոթ օբյեկտ Համաշխարհային ժառանգության ցուցակում ընդգրկվելու թեկնածությունների շարքում են։
Թեկնածուների ցուցակ
Աղյուսակում օբյեկտները դասավորված են նախնական ցուցակում ավելացման կարգով։ Ցուցակում նշած օբյեկտները Չադի կառավարության կողմից առաջարկվել են որպես համաշխարհային ժառանգության ցուցակում ընդգրկվելու թեկնածություններ։
Արտաքին հղումներ
Կատեգորիա:Համաշխարհային ժառանգություն Չադում Կատեգորիա:Համաշխարհային ժառանգության ցանկեր
Անդորրագիր
Անդորրագիր, հաշվային փաստաթուղթ, գրավոր հաստատված և կնքված վկայություն՝ մուծված դրամի, հանձնված ապրանքա-նյութական արժեքների, փաստաթղթերի կամ հանձնարարությունների ընդունման մասին։
Այն անդորրություն, հանգստություն է բերում դրամը մուծողին կամ ապրանքը հանձնողին՝ իր պարտավորության կատարման գրավոր հաստատումը ստանալու իմաստով։
Կատեգորիա:Փաստաթղթեր
Անագապատում
Անագապատում, կլայեկում, մետաղից, գլխավորապես պղնձից և պղնձի համաձուլվածքներից պատրաստված առարկաների և կիսաֆաբրիկատների (ամանեղենի, թերթերի, ժապավենների, մետաղալարերի) պատումը անագի բարակ շերտով։
Կատարվում է առարկան հալված անագի մեջ խորասուզելով (տաք եղանակ) կամ գալվանատեխնիկայի միջոցով։
Կիրառվում է սպիտակ թիթեղ պատրաստելիս (գլխավորապես պահածոյի արդյունաբերության մեջ), մեքենաների ու ապարատուրայի որոշ մասեր կոռոզիայից պաշտպանելու, պղնձե հաղորդալարերը վուլկանացնելիս՝ պղինձը ծծմբի ներգործությունից զերծ պահելու համար են։
Օրեխովկա (Վոլգայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
NCT 127
NCT 127-ը հարավկորեական NCT բոյ բենդի երկրորդ ենթաբաժինն է։ Անդամներն են՝ Թեյոնը, Թեիլը, Յուտան, Ջեհյոնը, Վինվինը, Մարկը և Հեչանը։ Հետագայում Ջոննին և Դոյոնը միացան խմբին 2016-ի դեկտեմբերին։ 2018-ի սեպտեմբերին Չոնուն ավելացավ խմբին։
Խմբի անունն է «Neo Culture Technology»-ի հապավումը, և 127 համարը ներկայացնում է Սեուլի երկայնական կոորդինատը ։
Դեբյուտից առաջ։ SM Rookies և NCT
NCT 127-ի բոլոր տասը անդամներն ի սկզբանե SM Rookies-ից էին, նախնական դեբյուտային խումբ, որը վարում էր SM Entertainment-ը ։ 2016-ի հունվարին SM-ի հիմնադիր Լի Սու Մանը հայտարարեց, որ նախատեսվում է նոր բոյ բենդ`մի քանի տարբեր ենթաբաժանումներով ։
NCT 127-ի գոյությունը պաշտոնապես հայտարարվեց հուլիսի 1-ին ։
2016: Դեբյուտ և նոր անդամներ
Դեկտեմբերի 5-ին, NCT 127-ը թողարկեց իրենց Good Thing երգի պարային կատարման տարբերակը, իսկ դեկտեմբերի 20-ին նրանք թողարկեցին Switch-ի ​​տեսահոլովակը ։
Դեկտեմբերի 27-ին, SM Entertainment-ը հայտարարեց երկու նոր անդամների՝ Դոյոնի և Ջոննիի ավելացման մասին ։
2017: Limitless և Cherry Bomb
Հունվարի 5-ին, NCT 127-ը թողարկեց Limitless-ի տեսահոլովակը ։ Դա նրանց երկրորդ EP-ի՝ Limitless-ի գլխավոր թրեքն էր, որը թողարկվեց հունվարի 9-ին  ։
Հունիսի 14-ին NCT 127-ը թողարկեց իր երրորդ EP Cherry Bomb-ը Հաջորդ օրը խումբը M Countdown-ում առաջին անգամ կատարեց Cherry Bomb և 0 Mile երգերը ։ Billboard-ը և Idolator-ը հետագայում անվանեցին Cherry Bomb-ը տարվա լավագույն քեյ-փոփ երգերից մեկը ։
2018: Empathy, Ճապոնական դեբյուտ, նոր անդամ, Regular-Irregular և Regulate
2018-ի մարտի 14-ին NCT 127-ը թողարկեց Touch սինգլը՝ որպես NCT 2018 Empathy-ի մաս ։ Մայիսի 23-ին, NCT 127-ը թողարկեց իրենց ճապոնական դեբյուտային EP-ը Avex Trax-ի միջոցով ։ Այն հասավ երկրորդ տեղում Oricon Albums-ի աղյուսակում
Հոկտեմբեր 12-ին, NCT 127-ը թողարկեց իրենց առաջին ամբողջական ալբոմը՝ Regular-Irregular-ը, որը հասավ Billboard 200-ում 86-րդ տեղում Ալբոմում նշվեց նաև NCT U-ի Չոնուի ավելացումը NCT 127-ի շարքին, և խումբը եղավ տասը անդամով Ալբոմի թողարկումից հետո NCT 127-ը այցելեց Ջիմի Քիմմել ուղիղ եթեր շոուը և կատարեցին՝ Regular-ի և Cherry Bomb-ի անգլերեն տարբերակները  ։
Նոյեմբերի 23-ին, NCT 127-ը թողարկեց Regular-Irregular-ի վերափաթեթավորված տարբերակը ։ Simon Says գլխավոր սինգլի հետ միասին ։ Հայտարարվեց, որ Վինվինը չի մասնակցելու այս գործողությունին, որպեսզի պատրաստվի WayV-ի հետ իր դեբյուտին ։
2019: Առաջին համաշխարհային շրջագայություն, Awaken և We Are Superhuman
2019 թվականի հունվարին NCT 127-ը հայտարարեց իր առաջին համերգային շրջագայությունը՝ Neo City – The Origin անունով, հունվարից մարտ ամիսներին Հարավային Կորեայում և Ճապոնիայում շրջագայությունների կանգառներով   ։ Խումբը նկարահանվել է Դերուլոյի Let's Shut Up & Dance սինգլում, որը լույս է տեսել փետրվարի 22-ին  ։ Մարտի 18-ին խումբը թողարկեց Wakey-Wakey-ը՝ որպես նրանց առաջին ճապոնական ստուդիական ալբոմի՝ Awaken-ի գլխավոր սինգլ, որը թողարկվեց ապրիլի 17-ին ։
2019 թվականի ապրիլին NCT 127-ը ստորագրեց Capitol Music Group-ի և Caroline Distribution-ի հետ պայմանագիր։ CMG-ը և Caroline-ը խմբին շուկայավարում էին տրամադրում աշխարհի մի քանի տարածքներում ։ Նրանք Լավ առավոտ Ամերիկա-ում և Ստրահան, Սարա և Քիքի-ում երրորդ քեյ-փոփ խումբն էին, որ զրույցի այցելեցին ։ Նույն ամսվա ընթացքում խումբը հայտարարեց չորրորդ EP-ն՝ We Are Superhuman-ը, որը թողարկվեց 2019 թվականի մայիսի 24-ին ։ խումբը շարունակեց ինը անդամներով, քանի որ Վինվինը ավելացել էր WayV-ի կազմին Խումբը կատարեց EP-ի գլխավոր սինգլ՝ Superhuman-ը,  Լավ առավոտ Ամերիկա և Ստրահան, Սարա և Քիքի շոուերում ։ Նրանք նաև երգը կատարել են մայիսի 14-ին The Late Late Show with James Corden-ում ։ Խումբը հայտնվեց ճապոնական շոու՝ NCT 127 Teach Me JAPAN!-ում, Որը հունիսի 9-ից սկսեց եթերը dTV-ով։
We Are Superhuman-ը Billboard 200-ի աղյուսակում 11-րդ տեղում հանդես եկավ 27,000 ալբոմային միավորով`դառնալով նրանց երկրորդ մուտքը աղյուսակում ։ EP-ը նաև դարձավ նրանց երկրորդ համար մեկ ալբոմը՝ «World Albums chart»-ում։ Highway to Heaven-ի անգլերեն տարբերակը թողարկվել է որպես EP-ի երկրորդ սինգլը 2019 թվականի հուլիսի 18-ին ։ 2019-ի օգոստոսին SM-ը հայտարարեց, որ Չոնուն դուրս կգա խմբից կարճ ժամանակով՝ չբացահայտված պատճառով, չնայած SM-ը 2019-ի նոյեմբերին ասում էր, որ հնարավոր է նորից միանա խմբին 2020 թվականին ։
NCT 127-ը հանդես եկավ որպես հատուկ հյուր 2019 թվականի սեպտեմբերին Նյու Յորքի Գլոբալ քաղաքացիության փառատոն-ում ։ Խումբը թողարկել է իրենց առաջին ամբողջական ալբոմ՝ Neo City: Seoul - The Origin-ը, հոկտեմբերի 24-ին ։ Նրանք նոյեմբերի 3-ին հանդես եկան Իսպանիայի Սևիլյա քաղաքում կայացած 2019 MTV Europe Music Awards մրցանակաբաշխությանը՝ դառնալով առաջին քեյ-փոփ խումբը, որը ելույթ է ունեցել արարողությանը ։ Խումբը նոյեմբերի 28-ին Նյու Յորքի Macy's Thanksgiving Day Parade-ում ելույթ ունեցավ՝ նրանց դարձնելով Կորեական առաջին խումբը, ով հանդես եկավ միջոցառմանը ։
2020: Neo Zone և առաջին ԱՄՆ տուրի հետաձգումը կորոնավիրուսի մտավախությունների պատճառով
Նրանք պետք է մեկնեին իրենց երկրորդ տուր՝ Neo Zone - The Awards-ին, 2020 թվականի հունիսին Հյուսիսային Ամերիկայում, սակայն տուրը անորոշ ժամանակով հետաձգվեց COVID-19 պանդեմիայի հետ կապված մտավախությունների պատճառով ։
Մայիսի 19-ին խումբը թողարկեց NeoZone: the Final Round-ը, որը Neo Zone-ի վերափաթեթավորումն է։ Ալբոմը թողարկվել է գլխավոր սինգլ՝ Punch-ի հետ միասին ։
Անդամներ
Խմբի անդամները 2019 թվականի դրությամբ հետևյալն են ։
Ծանոթագրություններ
Կատեգորիա:Հարավկորեական երաժշտական խմբեր Կատեգորիա:Հարավկորեական երաժշտական խմբեր ըստ ժանրի Կատեգորիա:Հարավկորեական երաժշտություն Կատեգորիա:Հարավկորեական երաժշտական ժանր Կատեգորիա:Հարավկորեացի արտիստներ Կատեգորիա:Հարավկորեացի երաժիշտներ Կատեգորիա:Հարավկորեացի երաժիշտներ ըստ ժանրի Կատեգորիա:Կորեական երաժշտական խմբեր
Մոսկվան արցունքներին չի հավատում
Մոսկվան արցունքներին չի հավատում (Москва слезам не верит), խորհրդային գեղարվեստական ֆիլմ։ 1981 թվականին արժանացել է «Օսկարի» որպես Լավագույն օտարալեզու ֆիլմ։ Պրեմիերան կայացել է 1979 թվականի վերջին «Звёздный» կինոթատրոնում։ 1980 թվականի փետրվարի 11-ին առաջին անգամ ցուցադրվել է հեռուստատեսությամբ։ 1980 թվականին ԽՍՀՄ-ում ֆիլմը դիտել է ավելի քան 90 մլն մարդ ։
Սյուժե
Ֆիլմում պատկերված է Մոսկվան 20-րդ դարի 50-ական թվականներին։ Մայրաքաղաքային հանրակացարանում ապրում են գավառից եկած երեք ընկերուհիներ։ Անտոնինան աշխատում է շինարարությունում, ամուսնանում է մոսկվաբնակ աշխատավորի հետ, ում հետ երջանիկ է։ Լյուդմիլան վստահ է, որ կամուսնանա առնվազն հարուստ մոսկվաբնակի հետ։ Նա ամուսնանում է ճանաչված հոկեյիստ Սերգեյ Գուրինի հետ, սակայն վերջինս տարվում է հարբեցողությամբ։ Կատերինան, լսելով Լյուդմիլայի խորհուրդը, իրեն ներկայացնում է որպես հարուստ ծնողների դուստր։ Սակայն Ռուդոլֆը, իմանալով ճշմարտությունը, լքում է Կատերինային։
Արտաքին հղումներ
Կատեգորիա:Խորհրդային ֆիլմեր Կատեգորիա:Օսկարակիր ֆիլմեր Կատեգորիա:1979 ֆիլմեր Կատեգորիա:Վլադիմիր Մենշովի ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:1980-ականների դրամա ֆիլմեր Կատեգորիա:Ռուսական ֆիլմեր Կատեգորիա:Խորհրդային մելոդրամա ֆիլմեր Կատեգորիա:Խորհրդային դրամա ֆիլմեր Կատեգորիա:1980 ֆիլմեր Կատեգորիա:Խորհրդային կինոկատակերգություններ
Էդուարդ Իսաբեկյան ցուցասրահ
Էդուարդ Իսաբեկյան ցուցասրահ, ՀԽՍՀ արվեստի վաստակավոր գործիչ, ՀԽՍՀ ժողովրդական նկարիչ Էդուարդ Իսաբեկյանի կյանքին ու գործունեությանը նվիրված ցուցասրահ Երևանում ։
Պատմություն
Ցուցասրահի հիմքը դրվել է 2004 թվականին, բացումը կատարվել է 2013 թվականին։ Էդուարդ Իսաբեկյանի որդին՝ Արամ Իսաբեկյանը, Երևան քաղաքին է նվիրաբերել Էդուարդ Իսաբեկյանի մշտական ցուցադրությանը ներկայացված գունանկարչական հայտնի կտավներից 28-ը ։ Բացման օրվանից ցուցասրահի գործունեությունը ղեկավարում է Իրինա Իսաբեկյանը։
Ցուցադրություններ
Էդուարդ Իսաբեկյանի ստեղծագործությունները ցուցադրվում են ցուցասրահի երկու հարկերում։ Վերնահարկի շրջանաձև սրահում Իսաբեկյանի էպիկական շնչով մեծածավալ կտավներն են. նկարչի հայացքը պատմության էջերից այսօրվան է փոխանցում ուժի, առնականության, հպարտության ու հաղթանակի անցյալի ոգին։
Ցուցահանդեսներ
Էդուարդ Իսաբեկյան ցուցասրահն ակտիվ մասնակցում է Երևանի մշակութային կյանքին։ Ցուցասրահի վարիչի՝ Իրինա Իսաբեկյանի նախաձեռնությամբ ցուցասրահում կազմակերպվում են միջոցառումներ, դասախոսություններ, հանդիպումներ, որոնք միտված են բացահայտելու Էդուարդ Իսաբեկյանին որպես նկարիչ, մանկավարժ, գրող, սրտացավ քաղաքացի և առաջնահերթ՝ հայրենասեր որդի։
Հասցե
Ցուցասրահը գտնվում է Երևանի Մաշտոցի պողոտայի 7ա հասցեում։
Պատկերասրահ
Միջոցառումներ
Մրամբա
Մրամբա (მრამბა) գյուղ Աբխազիայում, մտնում է Գուլրիփշի շրջանի կազմի մեջ։
Ծանոթագրություններ
Կատեգորիա:Վրաստանի գյուղեր Կատեգորիա:Աբխազիայի գյուղեր
Ժաիր Բոլսոնարու
Ժաիր Մեսիաս Բոլսոնարու (Jair Messias Bolsonaro, ), բրազիլացի պետական և քաղաքական գործիչ։ 2018 թվականի հոկտեմբերի 28-ին Բրազիլիայում կայացած ընտրություններում ընտրվել է Բրազիլիայի նախագահ։ 2023 թվականի հունիսի 30-ին Բրազիլիայի Գերագույն ընտրական դատարանն արգելափակել է Բոլսոնարոյին պաշտոն ստանձնելու հնարավորությունը մինչև 2030 թվականը՝ ընտրակեղծիքների վերաբերյալ իր անհիմն պնդումների միջոցով ընտրությունների վավերականությունը խաթարելու փորձի և իր իշխանությունը չարաշահելու համար ։
Կենսագրություն
Բրազիլիայի ռազմական ռեժիմի ժամանակաշրջանում՝ 1977 թվականին ավարտելով Ագուլյաս֊Նագրասի ռազմական ակադեմիան՝ եղել է դեսանտային զինվոր և հրետանավոր։ Ռազմական ռեժիմի տապալումից հետո նա սկսեց զբաղվել քաղաքականությամբ։ Ծառայելով 17 տարի՝ արժանացավ կապիտանի կոչման։ Հայտնի դարձավ 1986 թվականին՝ «Veja» ամսագրին տված հարցազրույցի շնորհիվ, որում իր դժգոհությունն էր հայտնում բանակի ցածր աշխատավարձերի, ինչպես նաև բյուջետային կրճատումների պատճառով սպաներին աշխատանքից ազատելու համար։
Առաջին անգամ պատգամավոր ընտրվել է Ռիո դե Ժանեյրոյի քաղխորհրդում՝ 1988 թվականին, այդ ժամանակավանից ի վեր՝ 7 անգամ դարձել է ազգային խորհրդարանի պատգամավոր։ 2014 թվականին Բրազիլիայում կայացած ընտրություններին Ռիո դե Ժանեյրո նահանգից ամենաշատը նրա օգտին քվեարկեցին (464 հազար քվե) ։
Փոխել է բազմաթիվ կուսակցություններ (Քրիստոնեա֊դեմոկրատական կուսակցություն, Բրազիլիայի առաջընթացի կուսակցություն, Ռեֆորմիստական֊առաջընթացային, Բրազիլական աշխատավորական կուսակցություն, Լիբերալ ճակատի կուսակցություն)։ 2016 թվականի մարտից Բրազիլիայի սոցիալ֊քրիստոնեական կուսակցության (PSC) անդամ է, 2017 թվականին փորձել է գլխավորել «Հայրենասեր» կուսակցությունը, բայց արդյունքում՝ 2018 թվականին միացավ Բրազիլիայի սոցիալ֊դեմոկրատական կուսակցությանը։ Իր թեկնածությունն առաջադրեց 2018 թվականի նախագահական ընտրություններում։ Դարձավ առաջին թեկնածուն այդ մրցապայքարում՝ քարոզարշավի ընթացքում հավաքելով ավելի քան 1 մլն ռեալ նվիրատվություն․ առաջին 59 օրերի ընթացքում նա ընտրազանգվածից ամեն օր միջինում ստանում էր 17 հազար ռեալ։ Աշխատավորների կուսակցության առաջատար թեկնածու Լուլա դա Սիլվայի ձերբակալությունից հետո՝ 2018 թվականի ապրիլին, Բոլսոնարուի թեկնածությունը հասարակական կարծիքի առաջատար դիրքում էր, չնայած սկզբում կանխատեսում էին, որ նա երկրորդ փուլում պարտություն կկրի այնպիսի թեկնածուներից, ինչպիսիք են Ժերալդ Արկմինը, Ադդադ Ֆերնանդուն, Սիրու Գոմեշը և, հնարավոր է, Մարինա Սիլվան ։
2018 թվականի սեպտեմբերի 6-ին՝ Ժուիս դի Ֆորա քաղաքի նախընտրական հանրահավաքի ժամանակ, շփվելով ընտրողների հետ՝ սուր ծակող գործիքից որովայնի շրջանում վիրավորում ստացավ և տեղափոխվեց հիվանդանոց, որտեղ հապճեպ 2 վիրահաության ենթարկվեց։
2018 թվականի հոկտեմբերի 7֊ին կայացան Բրազիլիայի նախագահի ընտրությունները, որոնց արդյունքում ստացավ 46,06% քվե և անցավ 2-րդ փուլ՝ Աշխատավորների կուսակցության թեկնածու Ադդադ Ֆերնանդուի հետ միասին, ում սատարեց ընտրողների 29,24%֊ը։ Հաղթեց երկրորդ փուլում՝ հավաքելով ընտրազանգվածի քվեների 55,13%֊ը։
Հայացքներ
Հայտնի է իր ծայրահեղ իրավական, ազգայնական և կոնսերվատիվ հայացքներով ու սկանդալային հայտարարություններով ։ Մասնավորապես, նա հանդիսանում է 1964-1985 թվականների ռազմական դիկտատուրայի և ճնշումների կարկառուն ջատագովը, տանջանքներն ու մահապատիժներն արդարացնում է՝ դրանք որակելով որպես «օրինական պրակտիկա» և կոչ է անում դրանք կիրառել։ Դիլմե Ռուսեֆի իմպիչմենտի համար իր քվեարկությունը նա նվիրեց ռազմական ռեժիմի գործիչ, քաղբանտարկյալների տանջանքների ծրագրի ղեկավարին. նրա կողմից տանջանքների ենթարկվածների շարքում էր նաև «քաղաքացիական պարտիզանուհի» Դիլմա Ռուսեֆը։ Բոլսոնարուի որդին, ով ևս պատգամավոր է, քվեարկեց Ումբերտու Կաստելու Բրանկուի օգտին, ով 1964 թվականի հեղաշրջման համար պատասխանատու գեներալն էր։ Հայտարարեց, որ դիկտատուրայի միջոցով արժեր վերացնել շատ մարդկանց՝ մահապատժի պրակտիկան վերադարձնելով։